Kathleen Blanco

Kathleen Babineaux BLANCO [ ˈkæθliːn ˈbæbɪnoʊ ˈblæŋkoʊ ] (naskita la 15-an de decembro 1942 en New Iberia, Luiziano; mortis la 18-an de aŭgusto 2019 en Lafayette, Luiziano) estis usona politikisto. Ŝi funkciis kiel la unua ina guberniestro de Luiziano de 2004 ĝis 2008.

 Politiko 
Kathleen Blanco estis membro de la Demokrata Partio. Ŝi diplomiĝis ĉe la Universitato de Luiziano en Lafayette en 1964. Antaŭ ol iĝi guberniestro, ŝi funkciis kiel vicguberniestro de 1996 ĝis 2004; ŝi estis membro de la Luiziana Ĉambro de Reprezentantoj de 1984 ĝis 1988.

Dum ŝia tempo kiel vicguberniestro sub Mike Foster, ŝi akcelis la disvolviĝon de turismo en la subŝtato. Ŝiaj klopodoj kondukis al la "Franco Fête", tutŝtata celebrado de 300 jaroj da franca influo en Luiziano. La festadoj altiris multajn turistojn, precipe el Francio kaj Kanado. Blanco ankaŭ kunordigis alian turisman sukceson: la ducentjaran celebradon.

La 15-an de novembro 2003, ŝi estis elektita kiel Guberniestro de Luiziano, venkante sian Respublikanan kontraŭulon Bobby Jindal en dua baloto, kaj ekoficis en januaro 2004. Ŝi estis vaste kritikita pro sia manko de respondo al Uragano Katrina kaj ne kandidatiĝis por reelekto en la guberniestra elekto de la 20-a de oktobro 2007. Bobby Jindal, denove Respublikana kandidato, estis elektita kiel la unua neblankula guberniestro de Luiziano ekde 1873 kaj estis ĵurita kiel posteulo de Blanco la 14-an de januaro 2008.

 Referencoj 

 Eksteraj ligiloj 

 State of Louisiana – Biography
 National Governors Association – Louisiana Governor Kathleen Babineaux Blanco biography

Kategorio:Guberniestroj de Luiziano